  Туспуктэм: Руслан Нуриахметов Наталия Сильвестрова Матысь нуналъёсы Удмуртие кезьыт омыр вуоз. Вуоно арняе куазь урод кариськоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 21-тӥ коньывуонэ, уйин 0 градус котыр возиськоз, нуназе +1…+5 градус луоз. Интыосын кот лымыен суро зороз. Уйин куд-ог ёросъёсын бус луоз. Арнянуналэ, 22-тӥ коньывуонэ, уйин 0…-4 градусозь кезьыт кариськоз, нуназе температура +2 градуслэсь вылӥе уз ӝутскы. Зорыны кулэ ӧвӧл. Вордӥськонэ, 23-тӥ коньывуонэ, уй-нунал ӵоже омырын -3…+2 градус возиськоз. Нуналлэн кыкетӥ ӝыныяз зоръёс ортчозы, кот лымы усёз, ӝытлы со кужмоялоз, интыосын, тужгес ик лымшор ёросъёсын, лымы зоре выжоз. Сюресъёс вылын йӧвалег но огвакытлы лымы вӧлдэт луыны быгатоз, зорыку сюрес алама адӟиськоз. 22-23 коньывуонэ тӧл секундскын 7-12 метрозь пельтоз. Нырысь-валысь чакланъёсъя, вуоно арнялэн шораз температура шӧдскымон уз воштӥськы. Тодэ вайытом, Удмуртиысь автоинспекторъёс машинаосы тол питранъёс пуктыны ӵекто ни. Тегъёс: куазь Гидрометцентр Удмуртия  